Document ID: /roh_data/filtered/fineweb-2-filterrobots_roh.jsonl.gz/68342

In nausch di per il president american Donald Trump. Avant dretgira ha ses anteriur advocat Michael Cohen concedì d'avair cuntrafatg a la lescha davart la finanziaziun dal cumbat electoral e d'avair pajà daners a duas prostituadas per che quellas taschian. A Cohen smanatschan plirs onns praschun.
Probabel schizunt per il rest da sia vita sto l'anteriur manader dal cumbat electoral da Trump Paul Manafort ir en praschun. Quel è vegnì sentenzià pervi da fraud da taglia ed engion da banca. Quai rapportan pliras medias americanas.
Cun il confess da Cohen pudessi en il mender cas dar ina procedura per relaschar Trump ord l'uffizi.